**Lasilinkki Oy: Toimitusehdot yritysasiakkaille**

**1. Toimituslausekkeet**

Käytämme yleisesti seuraavia Finnterms 2001 – toimitustapalausekkeita. Alla on selitetty riskin siirtyminen myyjältä ostajalle, kustannusten jakautuminen ja lähetyksen vakuuttaminen. Tavarakaupassa vallitsee sopimusvapaus, joten kauppasopimuksissa voidaan sopia erikoisehdoista Finnterms -lausekkeiden sitä estämättä.

**NOL Noudettuna lähettäjältä (entinen EXW) (nimetty lähtöpaikka)**

Riski siirtyy ostajalle, kun tavara on luovutettu nimetyssä tai tavanomaisessa toimipaikassa sovittuna ajankohtana. Tuotetta ei ole pakattu kuljetusta varten ellei toisin sovita. Mahdollinen pakkaus veloitetaan erikseen. Ostaja vakuuttaa tahtoessaan toimituksen.

**FCA Vapaasti rahdinkuljettajalla (nimetty lähtöpaikka)**

Myyjä toimittaa tavaran ostajan nimeämälle rahdinkuljettajalle sovittuna ajankohtana nimetyssä paikassa tai nimetyllä paikkakunnalla.

Jos toimituspaikka on myyjän toimitiloissa, riski siirtyy ostajalle, kun myyjä on lastannut tavaran rahdinkuljettajan kuljetusvälineeseen. Jos myyjä toimittaa kontin terminaaliin, riski siirtyy, kun kontti luovutetaan terminaalialueelle. Jos tavaran luovutus rahdinkuljettajalle tapahtuu muussa toimituspaikassa, vastaa myyjä tavaran kuljetuksesta rahdinkuljettajalle, mutta ei lastauksesta.

Jos ostaja jättää nimeämättä rahdinkuljettajan, jota haluaa käyttää, on myyjällä oikeus valita kuljettaja.

Ostaja tekee kuljetussopimuksen omalla kustannuksellaan ja vastaa rahdinkuljettajalle toimittamisen jälkeisistä kustannuksista ja riskeistä. Ostaja myös vakuuttaa tahtoessaan toimituksen.

**CPT Kuljetus maksettuna (nimetty määräpaikka)**

Myyjä toimittaa tavaran nimeämälleen ensimmäiselle rahdinkuljettajalle ja tekee rahtisopimuksen omalla

kustannuksellaan sovittuun määräpaikkaan. Myyjä pakkaa tavaran kuljetusta varten yleisen alalla vallitsevan kuljetustavan mukaisesti.

Jos luovutus tapahtuu myyjän toimitiloissa, riski siirtyy ostajalle, kun myyjä on lastannut tavarat rahdinkuljettajan ajoneuvoon (ei koske rautatiekuljetuksia). Jos myyjä toimittaa kontin terminaaliin, riski siirtyy, kun kontti luovutetaan rahdinkuljettajalle tai hänen edustajalle.

Myyjä vakuuttaa tavaran rahdinkuljettajalle asti, ostaja siitä eteenpäin.

**CIP Kuljetus ja vakuutus maksettuna (nimetty määräpaikka)**

Myyjä toimittaa tavaran nimeämälleen ensimmäiselle rahdinkuljettajalle ja tekee rahtisopimuksen omalla

kustannuksellaan sovittuun määräpaikkaan. Myyjä pakkaa tavaran kuljetusta varten yleisen alalla vallitsevan kauppatavan mukaisesti.

Jos luovutus tapahtuu myyjän toimitiloissa, riski siirtyy ostajalle, kun myyjä on lastannut tavarat rahdinkuljettajan ajoneuvoon (ei koske rautatiekuljetuksia). Jos myyjä toimittaa kontin terminaaliin, riski siirtyy, kun kontti luovutetaan rahdinkuljettajalle tai hänen edustajalle.

Myyjä vakuuttaa tavaran ostajan hyväksi nimettyyn määräpaikkaan asti.

**2. Vastaanotto**

Vastaanottaessa lähetystä on pakkaus tarkistettava huolellisesti. Kaikki näkyvät vahingot pakkauksessa ja tuotteissa on merkittävä rahtikirjaan. Pakkauksesta ja tuotteesta on hyvä ottaa myös valokuva, jos mahdollista. Vaurioista on myös huomautettava

Lasilinkki Oy / 0831236–7

Yrittäjäntie 5 70150 Kuopio

[www.lasilinkki.fi](http://www.lasilinkki.fi)

[Lasilinkki@lasilinkki.fi](mailto:Lasilinkki@lasilinkki.fi)

017 283 3100

Lisäohjeita löytyy kohdasta 6.4 Kuljetusvaurio ja korvauksen hakeminen kuljetusvakuutuksesta.

Tuotteen mahdollisista virheistä, puuttuvista tai vääristä tuotteista on ilmoitettava viipymättä myyjälle. Näin varmistetaan korvaavan tuotteen nopea toimittaminen. Jos tuotteessa havaitaan virhe, sitä ei saa asentaa. Lisäohjeita löytyy kohdista 6.5 Virheellinen tuote ja 6.6 Väärä tai puuttuva tuote.

**3. Kuljetus**

Lasi kuljetetaan aina pystyasennossa. Lasin reunat tulee suojata kolhuilta ja estää lasin pinnan naarmuuntuminen kuljetuksen aikana. Lasipakkaukset, kuten laatikot, pukit ja lavat, tulee nostaa vain pakkausten tukipisteistä.

**4. Varastointi**

Lasi tulee säilyttää aina pystyasennossa asetettuna kohtisuoraan alustalleen. Alustan ja lasin väliin täytyy laittaa tarpeeksi vahvat pehmeähköt suojakappaleet (lauta, lankku, muovi, kumi jne.), jotta lasin reuna ei pääse painumaan kovaa alustaa vasten. Esimerkiksi pahvi ei ole tarpeeksi vahva materiaali tähän tarkoitukseen, koska lasin kulmat voivat painua pahvin läpi. Suojakappaleet nostavat lasin irti maasta, jolloin estetään myös maasta nousevaa kosteutta vahingoittamasta lasia.

Lasi tulee suojata sementtipölyltä, sateelta, kohtisuoralta auringonvalolta, hitsaus- ja hiontakipinöiltä, betonisilta valumavesiltä, nopeilta lämpötilan vaihteluilta sekä lämpötilaeroilta lasin keski- ja reuna-alueilla. Pitkäaikaisessa säilytyksessä lasi säilytetään ilmastoidussa ja kuivassa tilassa. Kysy myös mahdollisista lisäohjeista erikoislasien, kuten palolasien ja laminoitujen lasien, säilyttämiseen.

**5. Käsittely**

Lasi on hauras ja rikkoutuva materiaali, joten sitä on ehdottomasti käsiteltävä huolella. Lasin arimmat kohdat ovat reunat ja kulmat. Lasia ei saa koskaan työntää reunan varassa tai kääntää kulmiensa ympäri. Lasi voidaan kääntää nostamalla (tarvittaessa imukuppien avulla) tai kääntämisen tulee tapahtua koko lasin reunan varassa. Jos kääntöalustana käytetään pehmeää materiaalia, tulee sitä olla koko matkalla lasireunan alla.

Lasia käsiteltäessä tulee käyttää puhtaita ja kuivia suojakäsineitä. Lasiin ei tule koskea käsin, jos käsissä voi olla jäämiä silikonista. Lasien käsittelyssä ei saa käyttää mitään teräviä, metallisia tai hankaavia työvälineitä, jotka saattavat vahingossa naarmuttaa lasin pintaa (esim. työhaalarin soljet ja nepparit, puukot, terät).

Jos lasiin tule särö, ei lasia saa käyttää tai asentaa, koska rikkoutumisen vaara ja henkilövahinkojen syntymisen uhka ovat silloin suuria. Henkilövahinkojen välttämiseksi on lasia käsiteltäessä käytettävä asianmukaisia suojavarusteita, kuten suojahanskoja, rannesuojia ja suojalaseja.

**6. Tilaukseen liittyvät huomioitavat asiat**

**6.1 Tilauksen peruuttaminen**

Vakiomittaisen varastotuotteemme pakkaamattoman ja toimittamattoman tilauksen voi peruuttaa ilman

peruutuskustannuksia.

Jos tuote on tilattu mittatilaustyönä, veloitetaan kauppahinnasta tietty osuus sen mukaan, miten pitkälle tuotteen valmistusprosessi on edennyt ja onko tuotekohtaisten raaka-aineiden hankinta aloitettu.

**6.2 Palautukset**

Pääsääntöisesti tuotteillamme ei ole palautusoikeutta. Mahdollisista palautuksista on aina sovittava erikseen.

**6.3 Toimituksen viivästyminen**

Lasilinkki Oy / 0831236–7

Yrittäjäntie 5 70150 Kuopio

www.lasilinkki.fi

Lasilinkki@lasilinkki.fi

017 283 3100

Lasi on hauras ja rikkoontuva materiaali. Lasituotteiden valmistuksen eri vaiheissa ja kuljetuksen aikana voi sattua rikkoontumisia, jotka vaikuttuvat toimitusaikaan. Kolmannen osapuolen (esim. asentaja tai työkonevuokraamo) kanssa ei tule sopia etukäteen asennus- tai muuta aikaa ennen lasien vastaanottamista.

Lasilinkki ei vastaa mahdollisessa toimituksen viivästymistilanteessa kolmannen osapuolen (esim. asentajan tai työkonevuokraamojen) ylimääräisistä kustannuksista. Emme myöskään sitoudu maksamaan mahdollisia viivästyssakkoja.

**6.4 Kuljetusvaurio ja korvauksen hakeminen kuljetusvakuutuksesta**

Kuljetusvaurion varalta lähetyksen pakkaus on tarkistettava tavaraa vastaanottaessa. Kaikki näkyvät vahingot on merkittävä rahtikirjaan. Pakkauksen ja tuotteen vahingoista on myös hyvä ottaa valokuva, jos mahdollista. Vauriosta on ilmoitettava myös Lasilinkki Oy:lle.

Rahdinkuljettajalla ja/tai vakuutusyhtiöllä on oikeus tarkastaa vahingoittunut lähetys. Luvan kysyminen molemmilta tahoilta on suotavaa ennen tavaran hävittämistä.

Vaurioitunut lähetys kannattaa säilyttää erillään muista laseista, jotta vahinko ei pääse kasvamaan. Lähetys tulee säilyttää alkuperäisessä pakkauksessa, eikä sitä tule lähteä kuljettamaan.

**Korvauksen hakeminen kuljetusvakuutuksesta**

Jos kuljetus on vakuutettu myyjän puolesta ja jos vaurio on tapahtunut kuljetuksessa ja vauriot on kirjattu vastaanotonyhteydessä rahtikirjaan. Tällöin korvauksen hakee Lasilinkki Oy. Kuljetusvauriot on ilmoitettava rahtikirjaan vastaanoton yhteydessä. Mikäli näin ei ole toimittu, on ostaja hyväksynyt tuotteet myyjältä ehyenä. Lasilinkki Oy ei vastaa tuotteen kunnosta tai säilytyksestä hyväksytyn vastaanoton jälkeen.

Jos kuljetus on vakuutettu asiakkaan puolesta (toimituslauseke CIP), tulee asiakkaan hakea

vakuutusyhtiöltä korvausta kuljetusvauriosta. Kuljetusvauriosta tulee ilmoittaa vakuutusyhtiölle sekä

rahdinkuljettajalle välittömästi.

**6.5 Virheellinen tuote**

Jos tuotteessa havaitaan virhe, tuotetta ei saa asentaa. Lasilinkki Oy ei vastaa mahdollisen korvaavan tuotteen asentamisesta johtuvista kuluista tai mahdollisesti asennuksesta aiheutuneista vahingoista.

Virheellisestä tuotteesta ja virheen laadusta tulee ilmoittaa välittömästi, kun virhe on havaittu.

Virhetilanteissa toimimme kauppalain, asiakkaan kanssa mahdollisesti tehtyjen keskinäisten sopimusten, yleisen kauppatavan ja/tai yleisen käytännön ohjeistamalla tavalla. Jos virheestä ilmoittaa kuluttaja, toimimme kuluttajaviraston ohjeiden ja kuluttajasuojalain velvoittamalla tavalla.

**6.6 Väärä tai puuttuva tuote**

Jos asiakkaalle on toimitettu eri kuin tilausvahvistuksessa esitetty tuote tai toimituksesta puuttuu tuote/tuotteita, toimittaa Lasilinkki Oy asiakkaalle oikean korvaavan tuotteen. Lasilinkki Oy vastaa väärän tuotteen palautuskustannuksista. Palautuksista on aina ilmoitettava ja sovittava etukäteen. Korvaavan tuotteen toimittamisen edellytyksenä on, että tuotetta ei ole asennettu paikalleen.

**6.7 Asennettaessa rikkoontunut tuote**

Lasilinkki Oy / 0831236–7

Yrittäjäntie 5 70150 Kuopio

www.lasilinkki.fi

Lasilinkki@lasilinkki.fi

017 283 3100

Asiakkaan omassa asennuksessa rikkoontunutta tuotetta ei korvata. On huomioitava, että lasi ei rikkoonnu itsestään. Yleensä rikkoontumisen syynä on lasin aikaisemmin saama osuma kuljetuksen tai asennuksen aikana. Paljas lasipinta on erittäin arka kolhuille. Pienikin osuma esimerkiksi laatta- tai kivipintaan riittää rikkomaan lasin.

**6.8 Maksuehdot**

Laskutamme tiliasiakkaita. Jos tiliä ei ole avattu, maksutapana käytetään ennakkolaskua tai käteistä.

Ennakkolaskulla maksetut tuotteet toimitetaan, kun maksusuoritus näkyy Lasilinkki Oy:n tilillä.

Tarkistamme ennen ensimmäistä laskutusta yritysten luottotiedot. Tiliasiakkaiden kanssa noudatetaan sovittua maksuehtoa. Myöhästyneistä maksuista peritään viivästyskorkoa ja maksumuistutuskulut.

**7. Laadun arviointi**

Lasin laatua tarkastellaan SFS-EN standardien mukaisesti, ellei erikseen toisin mainita tai sovita. Yleensä lasia tarkastellaan kahden metrin (2m) katseluetäisyydeltä kohtisuoraan lasipintaa vasten normaalissa päivänvalossa ilman taustavaloa tai suoraa auringon paistetta. Virheet, joita ei näin tarkastellen havaita, ovat pääsääntöisesti sallittuja.

Laadun tarkistuksessa noudatetaan eurooppalaisia rakennuslasia koskevia standardeja, ellei yleinen käytäntö kyseisen tuotteen tai asiakkaan kohdalla tästä poikkea.

**8. Eristyslasien takuu**

Eristyslasituotantomme on SFS-standardoitua ja annamme eristyslaseillemme 5 vuoden takuun seuraavien

takuuehtojen mukaisesti (Lähde: Suomen Tasolasiyhdistys Ry, Rakennuslasin vastaanottoa, käsittelyä, varastointia, kuljetusta ja reklamointia käsittelevät ohjeet sekä eristyslasielementtejä koskevat takuuehdot, sivu 4).

**9. Noudatettava lainsäädäntö ja muut huomioitavat asiat**

Yritysten välisessä kaupankäynnissä noudatetaan pääsääntöisesti tahdonvaltaista kauppalakia. Lakia sovelletaan, mikäli sopimuksella ei muuta ole kaupan osapuolten välillä sovittu tai ellei vallitsevan käytännön tai kauppatavan mukaan tule toimia toisin.

Jos välitätte tuotteemme sellaisenaan tai osana muuta tuotetta kuluttajalle, sitoo teitä kuluttajan kanssa tehdyssä kaupassa kuluttajansuojalaki. Lasilinkki Oy:n kanssa tekemässänne kaupassa ei kuitenkaan sovelleta kuluttajansuojalakia.

Lasilinkin kanssa käytyyn kaupankäyntiin liittyvä kirjallinen yhteydenpito on luottamuksellista.